Kabupaten Subang

Subang (bahaso Sunda: aksara Sunda:ᮞᮥᮘᮀ) adolah sabuah kabupaten di provinsi Jawa Barat, Indonesia. Ibu kotanyo adolah Kecamatan Subang Kota. Kabupaten iko babatehan jo Lauik Jawa di utara, Kabupaten Indramayu di timur, Kabupaten Sumedang di tenggara, Kabupaten Bandung Barat di selatan, sarato Kabupaten Purwakarta dan Kabupaten Karawang di barat.

Manuruik Peraturan Daerah Kabupaten Subang Nomor 3 Tahun 2007, Wilayah Kabupaten Subang tabagi manjadi 30 kecamatan, nan dibagi baliak manjadi 245 desa jo 8 kelurahan. Subang daulu banamo Karawang Timur.

Kabupaten iko dilintasi jalua pantura, jalua Tol Trans Jawa yaitu Cipali (Cikopo-Palimanan). Namun ibu kota Kabupaten Subang indak talatak di jalua iko. Jalua pantura di Kabupaten Subang marupokan salah satu nan paliang sibuk di Pulau Jawa. Kota kecamatan nan barado di jalua iko diantaronyo Ciasem dan Pamanukan. Salain dilintasi jalua Pantura, Kabupaten Subang dilintasi pulo jalua jalan Alternatif Sadang Cikamurang, nan malinteh di tangah wilayah Kabupaten Subang dan maubuangkan Sadang, Kabupaten Purwakarta jo Tomo, Kabupaten Sumedang, jalua iko sangek rami utamonyo pado musim perai sarupo lebaran. Kabupaten Subang nan babatehan lansuang jo kabupaten Bandung di sabalah selatan mamiliki akses lansuang nan juo maubuangkan jalua pantura jo kota Bandung. Jalua iko dianggap cukuik nyaman dilalui jo panorama alam nan amaik indah barupo hamparan parak teh nan udaronyo sajuak dan malintasai kawasan pariwisata Aia paneh Ciater dan Gunuang Tangkubanparahu.

Panduduak Subang pado umumnyo adolah urang Sunda, nan manggunokan bahaso Sunda sabagai bahaso sahari-hari. Samantaro kecamatan-kecamatan di wilayah pesisir Subang dan babarapo kecamatan di sapanjang Sungai Cipunegara nan babatehan jo Kabupaten Indramayu panduduaknyo manggunokan Bahaso Dermayon atau nan labiah tanamo jo namo basa Dermayon.Peraturan Daerah Provinsi Jawa Barat No. 5 Tahun 2003Peta Budaya Provinsi Jawa Barat Tahun 2011

Rujuakan

Kategori:Kabupaten di Jawa Barat
Kategori:Kabupaten Subang